CELEX: 32018D1561
Language: et
Date: 2018-10-15 00:00:00
Title: Nõukogu otsus (EL) 2018/1561, 15. oktoober 2018, millega määratakse kindlaks Euroopa Liidu nimel võetav seisukoht, ühelt poolt Euroopa Ühenduse ja selle liikmesriikide ning teiselt poolt Kesk-Aafrika vahel majanduspartlerluslepingu sõlmimiseks sõlmitud vahepealse lepinguga loodud majanduspartnerluslepingu komitees seoses Horvaatia Vabariigi Euroopa Liiduga ühinemist käsitleva otsuse vastuvõtmisega

18.10.2018   
               
               
                  ET
               
               
                  Euroopa Liidu Teataja
               
               
                  L 261/23
               
            
         NÕUKOGU OTSUS (EL) 2018/1561,
         15. oktoober 2018,
         millega määratakse kindlaks Euroopa Liidu nimel võetav seisukoht, ühelt poolt Euroopa Ühenduse ja selle liikmesriikide ning teiselt poolt Kesk-Aafrika vahel majanduspartlerluslepingu sõlmimiseks sõlmitud vahepealse lepinguga loodud majanduspartnerluslepingu komitees seoses Horvaatia Vabariigi Euroopa Liiduga ühinemist käsitleva otsuse vastuvõtmisega
         EUROOPA LIIDU NÕUKOGU,
         võttes arvesse Euroopa Liidu toimimise lepingut (edaspidi „ELi toimimise leping“), eriti selle artiklit 207 ja artikli 218 lõiget 9,
         Vahepealne leping majanduspartnerluslepingu sõlmimiseks ühelt poolt Euroopa Ühenduse ja selle liikmesriikide ning teiselt poolt Kesk-Aafrika vahel („leping“) (1),
         võttes arvesse Euroopa Komisjoni ettepanekut
         ning arvestades järgmist:
         
                     (1)
                  
                  
                     Vastavalt nõukogu otsusele 2009/152/EÜ (2) allkirjastati leping liidu nimel 15. jaanuaril 2009 ning seda kohaldatakse ajutiselt alates 4. augustist 2014.
                  
               
                     (2)
                  
                  
                     Horvaatia Vabariigi Euroopa Liiduga ühinemise leping allkirjastati 9. detsembril 2011 ning see jõustus 1. juulil 2013.
                  
               
                     (3)
                  
                  
                     Horvaatia Vabariik ühines lepinguga 8. novembril 2017, kui ta andis hoiule ühinemisakti.
                  
               
                     (4)
                  
                  
                     Vastavalt lepingu artiklile 102 võib majanduspartnerluslepingu komitee teha otsuse mis tahes kohandusmeetmete kohta, mida võib olla vaja uute liikmesriikide liiduga ühinemise korral.
                  
               
                     (5)
                  
                  
                     On asjakohane määrata kindlaks liidu nimel võetav seisukoht seoses otsuse, milles käsitletakse Horvaatia Vabariigi liiduga ühinemise järel lepingus tehtavaid vajalikke muudatusi, vastuvõtmisega majanduspartnerluslepingu komitee aastakoosolekul,
                  
               ON VASTU VÕTNUD KÄESOLEVA OTSUSE:
         
            Artikkel 1
            Ühelt poolt Euroopa Ühenduse ja selle liikmesriikide ning teiselt poolt Kesk-Aafrika vahel majanduspartnerluslepingu sõlmimiseks sõlmitud vahepealse lepinguga loodud majanduspartnerluslepingu komitee aastakoosolekul Euroopa Liidu nimel võetav seisukoht seoses Horvaatia Vabariigi liiduga ühinemisega põhineb käesoleval otsusele lisatud majanduspartnerluslepingu komitee otsuse eelnõul.
         
         
            Artikkel 2
            Pärast selle vastuvõtmist avaldatakse majanduspartnerluslepingu komitee otsus Euroopa Liidu Teatajas.
         
         
            Luxembourg, 15. oktoober 2018
            
               
                  Nõukogu nimel
               
               
                  eesistuja
               
               F. MOGHERINI
            
         
         
            (1)  ELT L 57, 28.2.2009, lk 2.
         
            (2)  Nõukogu 20. novembri 2008. aasta otsus, mis käsitleb ühelt poolt Euroopa Ühenduse ja selle liikmesriikide ning teiselt poolt Kesk-Aafrika lepinguosalise vahelise majanduspartnerluslepingu sõlmimiseks vahepealse lepingu allakirjutamist ja ajutist kohaldamist (ELT L 57, 28.2.2009, lk 1).
      
      
         
            EELNÕU
            ühelt poolt Euroopa Ühenduse ja selle liikmesriikide ning teiselt poolt Kesk-Aafrika vahel majanduspartlerluslepingu sõlmimiseks sõlmitud vahepealse lepinguga loodud
            MAJANDUSPARTNERLUSLEPINGU KOMITEE OTSUS nr …/2018
            …,
            seoses Horvaatia Vabariigi Euroopa Liiduga ühinemisega
            MAJANDUSPARTNERLUSLEPINGU KOMITEE,
            võttes arvesse ühelt poolt Euroopa Ühenduse ja selle liikmesriikide ning teiselt poolt Kesk-Aafrika vahel majanduspartnerluslepingu sõlmimiseks sõlmitud vahepealset lepingut („leping“), millele kirjutati alla 15. jaanuaril 2009 Brüsselis ja mida kohaldatakse ajutiselt alates 4. augustist 2014, ning eelkõige selle artikleid 100, 102 ja 107,
            võttes arvesse Horvaatia Vabariigi Euroopa Liiduga („liit“) ühinemise lepingut ja majanduspartnerluslepinguga ühinemise akti, mille Horvaatia Vabariik andis hoiule 8. novembril 2017,
            ning arvestades järgmist:
            
                        (1)
                     
                     
                        Lepingus ja käesolevas otsuses käsitatakse Kesk-Aafrikana Kameruni Vabariiki.
                     
                  
                        (2)
                     
                     
                        Lepingut kohaldatakse ühelt poolt nende territooriumide suhtes, kus kohaldatakse Euroopa Liidu toimimise lepingut selles sätestatud tingimustel, ja teiselt poolt Kameruni Vabariigi territooriumi suhtes.
                     
                  
                        (3)
                     
                     
                        Vastavalt lepingu artikli 102 lõikele 3 võib majanduspartnerluslepingu komitee teha otsuse mis tahes kohandusmeetmete kohta, mida võib olla vaja uute liikmesriikide liiduga ühinemise järel,
                     
                  ON VASTU VÕTNUD KÄESOLEVA OTSUSE:
            
               Artikkel 1
               Horvaatia Vabariik kui lepingu üks osaline võtab nagu teisedki liidu liikmesriigid vastu ja teadmiseks lepingu teksti, selle lisad ja protokollid ning lisatud deklaratsioonid.
            
            
               Artikkel 2
               Lepingu artikkel 107 asendatakse järgmisega:
               
                  
                     „Artikkel 107
                     Autentsed tekstid
                     Käesolev leping on koostatud kahes eksemplaris bulgaaria, eesti, hispaania, hollandi, horvaadi, inglise, itaalia, kreeka, leedu, läti, malta, poola, portugali, prantsuse, rootsi, rumeenia, saksa, slovaki, sloveeni, soome, taani, tšehhi ja ungari keeles, kusjuures kõik nimetatud tekstid on võrdselt autentsed.“
                  
               
            
            
               Artikkel 3
               Euroopa Liit edastab lepingu horvaadikeelse versiooni Kameruni Vabariigile.
            
            
               Artikkel 4
               
                  1.   Lepingu sätteid kohaldatakse kaupade suhtes, mida eksporditakse Kameruni Vabariigist Horvaatia Vabariiki või Horvaatia Vabariigist Kameruni Vabariiki ja mis vastavad sellistele päritolureeglitele, mis kehtivad lepinguosaliste territooriumil, ning mis 4. augustil 2014 olid teel või ajutiselt ladustatud mõnes Kameruni Vabariigis või Horvaatia Vabariigis asuvas tollilaos või vabatsoonis.
               
               
                  2.   Lõikes 1 osutatud juhtudel on lubatud sooduskohtlemine tingimusel, et päritolutõend, mille eksportiva riigi tolliasutus on tagasiulatuvalt väljastanud, esitatakse importiva riigi tolliasutusele nelja kuu jooksul alates käesoleva otsuse jõustumise kuupäevast.
               
            
            
               Artikkel 5
               Kameruni Vabariik kohustub mitte esitama Horvaatia Vabariigi liiduga ühinemisega seoses nõudeid, taotlusi ega esildisi ega muutma ega tühistama kontsessioone vastavalt 1994. aasta üldise tolli- ja kaubanduskokkuleppe („GATT“) artikli XXIV lõikele 6 ja artiklile XXVIII või teenustekaubanduse üldlepingu (GATS) artiklile XXI.
            
            
               Artikkel 6
               Käesolev otsus jõustub selle allkirjastamise päeval.
               Artikleid 3 ja 4 kohaldatakse siiski alates 4. augustist 2014.
            
            
               …,
               
                  
                     Kameruni Vabariigi nimel
                  
               
               
                  
                     Euroopa Liidu nimel